Contingut
Índex 🔎︎

# InformacióDoc

Els camps InformacióDoc contenen informació sobre les propietats d'un document, com ara la data en què es va crear. Per a visualitzar les propietats d'un document, trieu Fitxer ▸ Propietats.

Per a accedir a aquesta ordre...

Trieu la pestanya Insereix ▸ Camps ▸ Més camps ▸ Informació del document

Quan exporteu i importeu un document HTML que conté camps d'InformacióDoc, s'utilitzen els formats especials del LibreOffice.

## Tipus

Llista els tipus de camp disponibles. Per afegir un camp al document, feu clic en un tipus de camp, feu clic en un dels camps de la llista Selecciona i, a continuació, feu clic a Insereix. Estan disponibles els camps següents:

Tipus | Significat
Modificat | Insereix el nom de l'autor, i la data o l'hora de l'última vegada que es va desar.
Temps d'edició | Insereix la quantitat de temps que s'ha invertit en l'edició del document.
Comentaris | Insereix els comentaris introduïts a la pestanya Descripció del diàleg Fitxer ▸ Propietats.
Número de revisió | Insereix el número de versió del document actual.
Creat | Insereix el nom de l'autor i la data, o l'hora en què es va crear el document.
Personalitzat | Insereix el contingut de les propietats que s'han trobat en la pestanya Propietats personalitzades del diàleg Fitxer ▸ Propietats.
Imprès per última vegada | Insereix el nom de l'autor, i la data o l'hora en què el document es va imprimir per última vegada.
Paraules clau | Insereix les paraules clau com s'han introduït en la pestanya Descripció del diàleg Fitxer ▸ Propietats.
Assumpte | Insereix l'assumpte com a entrada per a la pestanya Descripció del diàlegFitxer ▸ Propietats.
Títol | Insereix el títol com es va introduir en la pestanya Descripció del diàleg Fitxer ▸ Propietats.

Els camps següents només es poden inserir si se selecciona el tipus de camp corresponent a la llista Tipus.

## Selecciona

Llista els camps disponibles per al tipus de camp seleccionat a la llista Tipus. Per a inserir un camp, feu clic en el camp i, a continuació, feu clic a Insereix.

Per a inserir ràpidament un camp de la llista, manteniu premut OrdreCtrl i feu doble clic al camp.

Camps | Funció
Pàgina anterior | Insereix el número de pàgina de la pàgina anterior del document.
Pàgina següent | Insereix el número de pàgina de la pàgina següent del document.
Número de pàgina | Insereix el número de pàgina actual.

A Format, feu clic en el format de numeració que voleu utilitzar.

Si ho voleu, podeu introduir un Desplaçament per al número de pàgina visualitzat. Amb un valor de Desplaçament d'1, el camp mostrarà un nombre que serà 1 nombre superior al número de pàgina actual, però només si existeix una pàgina amb aquest número. A l'última pàgina del document, aquest camp estarà buit.

Per als tipus de camp «Creat», «Modificat» i «Imprès per última vegada», podeu incloure l'autor, la data i l'hora de l'operació corresponent.

## Format

Feu clic en el format que voleu aplicar al camp seleccionat, o bé feu clic a «Formats addicionals» per a definir un format personalitzat.

Quan feu clic a "Formats addicionals", s'obre el diàleg Format del número, on podeu definir un format personalitzat.

## Contingut fix

Insereix el camp com a contingut estàtic, és a dir, que no es pot actualitzar.

Els camps amb un contingut fix només s'avaluen quan creeu un document nou a partir d'una plantilla que conté un camp de contingut fix. Per exemple, un camp de data amb contingut fix insereix la data en què es va crear un document nou a partir de la plantilla.